stanford-oval/wikipedia huggingface dataset:
דוברות ילידית בהוראת שפות
המורה היליד בהוראת השפה הערבית > יתרונות הדובר היליד בלימוד השפה הערבית

משרד החינוך מעדיף לשלב מורה ערבי בבית ספר יהודי ללימוד השפה הערבית. ההנחה היא ששילובו של מורה ערבי מהווה אתגר והזדמנות לתלמידים, להוריהם ולצוות ההוראה של בית הספר, להכיר את תרבותו של האחר מזווית מקצועית ושונה במידה רבה מהסטראוטיפים השכיחים כלפי החברה הערבית בישראל. ובנוסף לכך בולט היתרון לדוברים ילידים הוא שימור התרבות והמורשת המתרחשים כחלק בלתי נפרד מהוראת השפה הזרה. מורה יליד שמעורה בהקשר התרבותי-חברתי של שפת היעד, יכול לשמש לא רק מקור לשוני נכון אלא גם מודל תרבותי- חברתי אותנטי. השפה היא לא רק אמצעי תקשורת נייטרלי, אלא סמל המייצג זהות, ערכים והתנהגויות של החברה המדברת את שפת היעד.
לפי הדיונים היו כמה דוברים שהדגישו כי הניסיונות לשילוב המורים הערבים בחינוך העברי במסגרת תוכנית יא-סלאם הניבו תוצאות יפות. ויש כאלה שטענו על סמך ניסיונם שכדוברים ילידיים המיומנים בהגיית שפתם, המורים הערבים עשויים להביא לשיפור ההגייה של התלמידים ולעודד אותם להתבטא בעל פה. דבר זה מתאים לטענתם של פרגמן וברוש כאשר אמרו שיש יתרון למורה יליד בהוראת הערבית על המורה הלא יליד כאשר הוא יכול לתרום לתלמידים יותר ובמיוחד בשפה המדוברת. ועל פי דוח שנערך על ידי תוכנית יא סלאם שמעסיקה מורות ערביות בחינוך העברי ראו באמצעות בחינה בערבית ספרותית ובחינה בעל פה לתלמידים בוגרי התוכנית ולתלמידים מקבוצת ההשוואה שחבריה אינה משתתפי התוכנית לכיתות ז', בכוונה לראות את ההבדל בין שתי הקבוצות ואת השפעתה של התוכנית, הם מצאו ציונים יותר גבוהים לבוגרי התוכנית הן במבחן הכתוב בערבית ספרותית והן בבחינה הבעל פה, לעומת קבוצת ההשוואה.
ניתן לומר על פי טיעונים רבים שעלו במפגשים הלימודיים שהמורים שקבלו הדרכה צמודה לאורך זמן הביא תוצאות יפות, ומשפיעים לטובה על עמדות התלמידים בכל הנוגע לשפה והתרבות. ואפילו במצב של מתח ביטחוני לא מתקיים מתח בין תלמידים למורים. על פי דוח תוכנית יא-סלאם נמצאו שבוגרי תוכנית זו עמדות חיוביות יותר מקבוצת ההשוואה.
המורה היליד בהוראת השפה הערבית > חסרונות הדובר היליד בלימוד השפה הערבית

לצד הקול המצדד באפשרות לשלב מורים ערבים בבית ספר עבריים היו שטענו כי השילוב הוא בעייתי בשל המצב הפוליטי והחברתי הקיים, ובנוסף עלו טענות שהמורים הערבים אינם מקבלים את ההכשרה וההדרכה המספיקה כדי ללמד בבתי ספר עבריים. ברוש מסכים בטענתו כאשר אומר ששילוב המורים הערבים בחינוך העברי יעבוד דרך מימושן של שני תאים: פיתוח מערכת סטנדרטים למיון המורים הערבים, והכשרתו של המורה הערבי בצורה יסודית ולאורך זמן, הכשרה זו יכולה להיות תלויה במורה ואיך הוא מנהל את הכיתה, שליטתו בשפה הערבית ספרותית. וגם תלויה בתכנים של בתי הספר העבריים כך שבספרים יש הרבה עובדות על הערבים שקשה ללמד אותן.
ראו גם

רכישת שפה
שפה טבעית
שפת אם
שפת מורשת
שפת בית
למידה
הערות שוליים

↑  Inbar, O, Native and non-native English teachers: Investigation of the construct and perceptions, Doctoral dissertation, 1999
↑  Medgyes, P., Native or non-native: Who's worth more?, ELT Journal 46, 1992, עמ' 340-349
↑  Machado, A., & Mattos, A, Native and non-native teacher: A matter to think over, Hong Kong: Macmillan Publishers., 1997
↑  Arva, V., & Medgyes, P, Native and non-native teachers in the classroom, system 28, 2000, עמ' 355-372
↑  Begaye, T., Native teacher understanding of culture as a concept for curricular inclusion, Wicazo Sa Review 22, 2008, עמ' 35-52
↑  Suina, J. H, Native language teachers in a struggle for language and cultural survival, Anthropology Education Quarterly 35, 2004, עמ' 281-302
↑  Bloomfield, Leonard, Language, New York: Holt Rinehart Winston, 1933
1 2 3 4  פרגמן א., שילוב מורים ערבים ילידים בהוראת השפה הערבית בבתי הספר העבריים – מדיניות או אקראיות?, אוניברסיטת בן-גוריון בנגב, 2014, עמ' 133-164
↑  מוחמד ס. ותד, מעמדה המשפטי של השפה הערבית עקבות חוק-יסוד הלאום
↑  זילברברג, ר. ובן – אישמעאל , א, אנא מן אל יהוד – הוראת ערבית בבתי ספר יהודיים ככלי לחינוך נגד גזענות, שיעור לחיים: חינוך נגד גזענות מהגן ועד התיכון, האגודה לזכויות האזרח., עמ' 127 -140
1 2  ברוש, ח, המורה היליד בהוראת שפה : מורה ערבי בבית- הספר העברי, החינוך וסביבו, . תל-אביב; המכללה לחינוך – סמינר הקיבוצים., עמ' 61-33.
↑  בנדס-יעקב, א., תוכנית הלימודים ״יא סלאם״: מחקר הערכה, ירושלים: מכון הנרייטה סאלד, 2013
גלעד פרלמן

| --- | --- |

 לידה:  1 ביולי 1970 (בן 54) תל אביב, ישראל
 מדינה:  ישראל ישראל
 תקופת הפעילות:  מ-1996
גלעד פרלמן (נולד ב-1 ביולי 1970) הוא שחקן ובמאי תיאטרון ישראלי.
ביוגרפיה

פרלמן נולד בתל אביב וגדל ברחובות. בשנת 1996 סיים 3 שנות לימודי משחק בסטודיו למשחק ניסן נתיב לצד גולן אזולאי ונדב אסולין.
ביוגרפיה > חיים אישיים

נשוי ואב לשניים, מתגורר בתל אביב.
קריירה > תיאטרון

שיחק בהצגות "קדימה חוטאים" (1996) ו"סטפן" (1997, זוכה פרס "ההצגה הטובה ביותר"), בפסטיבל עכו. באותו הזמן שיחק בהצגה "אם פוטנציה", בתיאטרון הסמטה.
שיחק בהצגות ילדים רבות, דוגמת "קריוס ובקטוס", "הקוסם מארץ עוץ", "עוץ לי גוץ לי" ומחזמר "פו הדב" (תפקיד ראשי, חנוכה 2001.
ב-1998 שיחק בהצגה "הילד שברא את העולם" בפסטיבל חיפה להצגות ילדים וב"גשם של אור" שהוצגה בתיאטרון לילדים ונוער אורנה פורת.
במסגרת "העמותה לקידום התיאטרון החברתי" שיחק ב"אלי כהן".
כמו כן שיחק ב"שיקספיר – מה זה הדבר הזה?!" - הצגה שזכתה ב"פרס הצלינדר הנודד" של אמנות לעם, וב"אצבעוני" ו"שלגיה" לצד דפנה דקל (חנוכה 2005), "האי ברחוב הציפורים" ו"בילבי".
בתיאטרון הבימה גילם את ברנארד ב"מותו של סוכן".
כתב, ביים ושיחק בהצגת הבידור "עוד חבר כזה ואבדנו" בכיכובו של זאב רווח. ההצגה מספרת על נהג מונית שחוזר פצוע הביתה אחרי משמרת לילה בה ניסה לעזור לזקנה שנשדדה. בעקבות בלבול בכתובות שמסר בבית החולים מתגלה שהוא בעצם נשוי לשתי נשים. חברו הטוב שמנסה לעזור לו לכסות על הסוד רק מסבך אותו יתר ויותר. ההצגה מבוססת על קומדיה של ריי קוני וכן משתתפים בה נתן נתנזון, חיים זנאתי, יוסי וידר, שרון אלימלך וחני פרץ.
פרלמן ביים מספר הצגות ומופעים: "גברים בצד" – קברט סאטירי מוזיקלי; "בן אדם" של להקת ענבל בכיכובו של מתי סרי; "בילבי" – מחזמר לילדים (עם חנה לסלאו ודביר בנדק); "פו הדוב"; "סבא אליעזר והגזר" (עם יהורם גאון ועירית ענבי); "נחשון כל יכול והחברים מהופ" (עם אסף אשתר); "שוליית הקוסם" (עם ציפי מור) ו"דפנה ודודידו" (עם דפנה דקל).
ב-2012 שיחק בהצגה "ככה זה לא תשובה" שכתב איז'ו ליבוביץ' שגם ביים אותה לצד גולן אזולאי. ההצגה מספרת על בני זוג הנמצאים במשבר נישואין עקב חזרתו בתשובה של הבעל. בהצגה שיחקו גולן אזולאי, גלעד פרלמן, חיים זנאתי ויניב נחמיאס.
ב-2015 שיחק פרלמן בהצגה "אדוני שר האוצר" שכתב שלמה משיח וביים רוני מנדלסון. בהשתתפות יהורם גאון, גילת אנקורי/ענת עצמון, הדר רצון רותם ודורין קריו. ההצגה זכתה בפרס הצגת הבידור של השנה לשנת 2016 במסגרת פרס התיאטרון הישראלי.
קריירה > קולנוע וטלוויזיה

שיחק בקופרודוקציה האמריקאית-גרמנית-ישראלית "Facing the Forests", בסרט "פובידיליה" לצד עופר שכטר ואפרת בוימוולד, ובסרטו של ערן קולירין "ההתחלפות".
בטלוויזיה השתתף במערכונים בתוכניתו של ספי ריבלין "בא רגוע" בערוץ 1. בערוץ הילדים השתתף בתוכנית "אסור שבת".
בסרטי קולנוע חרדי שיחק בסרטים: "תעלומת אבני החושן" (2 חלקים, לצד אביתר לזר) ו"הצלקת" (2 חלקים, לצד יוסי סגל וששי סעד) בבימויו של יגאל הושיאר ("ניצוצות של קדושה"), ו"מקום בטוח" (לצד נתי רביץ, מיכאל וייגל, יגאל עדיקא ונתן נתנזון) בבימויו של אהרן אוריאן.
קריירה > פרסומות

פרלמן השתתף במספר רב שלפרסומות מסחריות, דוגמת: דנונה-שטראוס, ערוצי זהב, סלקום, קופת גמל דש, ויזה כאל, הבורסה לניירות ערך בתל אביב, ניקול, מפעל הפיס, חיסון שפעת, אייס קנה ובנה, שופרסל דיל, בזק, הפניקס, בנק ירושלים, אופי טורס, פיצה דומינוס ועוד.
ב-2014 כיכב בקמפיין לעידוד הבחירות של רשת ("בני תבור") בהשתתפות כוכבי "רשת": בר רפאלי, אברי גלעד, מודי בר און, הילה קורח, משה פרץ, אליאנה תדהר, שלום אסייג, מאיר אדוני, אסף גרניט, רד אורבך, מירי בוהדנה, רון שחר, עברי לידר ועוד.
הערות שוליים

↑  בפסטיבל עכו
דולר ניו זילנדי

| --- | --- |

שטר של 100 דולר ניו זילנדי
 משתמשים:  ניו זילנד ניו זילנד פיטקרן פיטקרן איי קוק איי קוק ניואה ניואה פיג'י פיג'י (לא רשמי) קלדוניה החדשה קלדוניה החדשה (לא רשמי) סמואה סמואה (לא רשמי) טונגה טונגה (לא רשמי)
 סמל:  $
 ISO 4217:  NZD
 יחידות משנה
 1/100:  סנט c
 מטבעות ושטרות
 שטרות בשימוש:  $5, $10, $20, $50, $100
 מטבעות בשימוש:  10c, 20c, 50c, $1, $2
 בנק מרכזי
 אינפלציה:  0.2%
 בנק מרכזי:  הבנק המרכזי של ניו זילנד 
 → New Zealand pound 
 
דולר ניו זילנדי (NZD) הוא ההילך החוקי של ניו זילנד. הוא משמש גם במספר מדינות אי ואיים נוספים באזור: ניואה, טוקלאו, פיטקרן, וכמטבע עיקרי באיי קוק (לצד דולר איי קוק). הדולר הניו זילנדי מסומן בסימן $, או לחלופין NZ$ כדי להבדילו ממטבעות אחרים המסומנים בסימן הדולר.
הדולר הניו זילנדי מתחלק ל-100 סנט. כיום קיימים מטבעות בערך של 10, 20 ו-50 סנט, וכן 1 ו-2 דולר ושטרות בערכים של 5, 10, 20, 50 ו-100 דולר. בעבר היו קיימים מטבעות בערך של 1, 2 ו-5 סנט וכן שטרות בערך של דולר אחד ושני דולר, אך הם הוצאו מהמחזור. השטרות עשויים מפולימר פלסטי על מנת להגדיל את עמידותם ולהקשות על זיופם. כמו כן בכל שטר משובץ חלון שקוף כאמצעי ביטחון נוסף.
שערי חליפין

| שער חליפין נוכחי עבור NZD |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
דיטר בוהלן

| --- | --- |
בוהלן בשנת 2019
בוהלן בשנת 2019
 לידה:  7 בפברואר 1954 (בן 70) ברנה, סקסוניה התחתונה, גרמניה 
 שם לידה:  Dieter Günther Bohlen 
 שם במה:  Steve Benson 
 מוקד פעילות:  גרמניה 
 תקופת הפעילות:  מ-1978 
 מקום לימודים:  אוניברסיטת גטינגן 
 סוגה:  פופ • יורופופ • סינת'-פופ • יורודאנס • דאנס-פופ • יורודיסקו • שלאגר
 סוג קול:  טנור 
 שפה מועדפת:  גרמנית, אנגלית 
 כלי נגינה:  גיטרה חשמלית, פסנתר, מלודיקה, גיטרה, מפוחית פה 
 חברת תקליטים:  ברטלסמן מיוזיק גרופ, האנסה רקורדס, Sony BMG Music Entertainment 
 בן או בת זוג:  ורונה פרוט (13 במאי 1996–27 במאי 1997)  Stefanie Küster (מרץ 2001–אוגוסט 2006) Nadja Abd el Farrag (1989–1996) Nadja Abd el Farrag (1997–2000) 
 צאצאים:  Marvin Bohlen, Marielin Bohlen 
 מספר צאצאים:  6 
 פרסים והוקרה:  נוצת הזהב (2003)  פרס המוזיקה אקו (2004)  Bravo Otto (2008)  פרס במבי (2003)  Goldene Stimmgabel  פרס קומט  Goldene Stimmgabel (1985) 
 dieter-bohlen.net
 פרופיל ב-IMDb
 
דיטר בוהלן (בגרמנית: Dieter Günter Bohlen; נולד ב-7 בפברואר 1954) הוא פזמונאי, מפיק מוזיקלי, זמר ומנחה טלוויזיה גרמני. הוא זכה להצלחה לראשונה כחבר בצמד הפופ מודרן טוקינג בשנות השמונים, ומאז הפיק מוזיקה לאמנים רבים ברחבי העולם. הוא גם שופט בתוכניות Deutschland sucht den Superstar ו-Das Supertalent.
הוריו הם הנס ואדית' בולן; הוא הבכור מבין שני אחים. הוא הוכתר לאחד המפיקים החשובים באירופה, בעיקר בזכות זה שהוא ייסד את מודרן טוקינג, שתקליטיהם נמכרו ביותר מ-120 מיליון ברחבי העולם. בין היתר, גילה את הזמרת סי. סי. קאץ' שנחשבה לאחת מהזמרות המצליחות ביותר באירופה בשנות השמונים. עד 2006 הוא מכר, בין כל הפקותיו, יותר מ-160 מיליון תקליטים בסך הכול. בשנת 1987 ייסד את הלהקה הגרמנית בלו סיסטם (אנ'), במסגרתה יצאו שני הלהיטים "She's a Lady" ו-"Magic Symphony".
במהלך הקריירה שלו, הפיק וכתב בוהלן עשרות להיטים בין-לאומיים, ביניהם נמנים: "You're My Heart, You're My Soul", "Cheri, Cheri Lady", "Brother Louie", "Geronimo's Cadillac", "Sexy, Sexy Lover", "I Can Lose My Heart Tonight", "'Cause You Are Young", "Strangers by Night" ו-"Heaven and Hell".
דיסקוגרפיה

| --- | --- |
 כאמן סולו אלבומים 2006: Dieter: Der Film  2007: Dreamcatcher (בהשתתפות מארק מדלוק)  2019: Das Mega Album! סינגלים 2007: "You Can Get It" (בהשתתפות מארק מדלוק)  2007: "Unbelievable" (בהשתתפות מארק מדלוק) ביחד עם מודרן טוקינג  ערך מורחב – מודרן טוקינג :  ביחד עם בלו סיסטם
הערות שוליים

↑  „Pop-Titan“: So funktioniert das Unternehmer-Hirn Dieter Bohlen - WELT, DIE WELT, ‏2015-10-05 (בגרמנית)
↑  Dieter Bohlen age, hometown, biography, Last.fm (באנגלית)
↑  Modern Talking Songs, Albums, Reviews, Bio & More, AllMusic (באנגלית)
↑  80s hit machine Modern Talking coming to Israel, www.israelhayom.com
↑  C.C. Catch Songs, Albums, Reviews, Bio & More, AllMusic (באנגלית)
↑  C.C. Catch, stern.de, ‏2001-06-18 (בגרמנית)
↑  She's A Lady - Maxi Version, 2019-12-06, נבדק ב-2024-04-13
↑  Magic Symphony, 1989-01-01, נבדק ב-2024-04-13
↑  Modern Talking - You're My Heart, You're My Soul (Official Music Video), נבדק ב-2024-04-13
↑  Modern Talking - Cheri Cheri Lady (Official Music Video), נבדק ב-2024-04-13
↑  Modern Talking - Brother Louie (Video), נבדק ב-2024-04-13
↑  Modern Talking - Geronimo's Cadillac (Official Music Video), נבדק ב-2024-04-13
↑  Modern Talking - Sexy Sexy Lover (Official Music Video), נבדק ב-2024-04-13
↑  CCCatch - I Can Lose My Heart Tonight, נבדק ב-2024-04-13
↑  CC Catch - Cause You Are Young (HD), נבדק ב-2024-04-13
↑  C. C. Catch - Strangers By Night, נבדק ב-2024-04-13
↑  CC Catch - Heaven and Hell (HD), נבדק ב-2024-04-13
| --- | --- |
בקרת זהויות :  NLI: 987010000353305171  PLWABN: 9810618010805606  BIBSYS: 10007376  BNE: XX1046873  BnF: cb14227476h (data)  GND: 119095874  ISNI: 0000 0001 2127 0323  LCCN: n2003080881  LNB: 000097814  MusicBrainz: 26421c09-e25d-4c3d-8e75-7e9b117d9f81  NKC: ola2002149815  NLK: KAC201907762  NTA: 073660787  RERO: 02-A008995917  RSL: 000167612  SUDOC: 075746999  VIAF: 32799120   WorldCat (עם VIAF): 32799120
דולי הפנינים

| --- | --- |

 מידע כללי
 מלחין:  ז'ורז' ביזה
 לבריתן:  Eugène Cormon 
 תאריך יצירה:  1863 
 סוגה:  אופרה
 שפה:  צרפתית
 מספר מערכות:  3
 זמן התרחשות העלילה:  המאה ה-19
 מקום התרחשות העלילה:  סרי לנקה
 תפקידים
 Nadir  Zurga  Leïla  Nourabad 
 
דולי הפנינים (בצרפתית: Les Pêcheurs de perles) היא אופרה של ז'ורז' ביזה. הבכורה הייתה בפריז ב-30 בספטמבר 1863. האופרה זכתה להצלחה מתונה. זמן קצר לאחר מכן היא הוצגה גם בשפות איטלקית וגרמנית, אך לא נשארה בתוכניות בחו"ל זמן רב. הדבר המעניין ביצירה שממנה הופק אחד מסרטי האופרה הראשונים בקולנוע (סרט מדבר). הלברית נכתבה על ידי יוג'ין קורמון.
שחקנים ומקומות התרחשות

| שחקן | רמת הקול שלו |
| --- | --- |
ליילה: סופרן קולורטורה
נדיר, צייד: טנור
זורגה, מנהיג דולי הפנינים: בריטון
נוראבאד, בעל סירה, זקן הכפר: בס
מקהלה: דייגים, תושבי האיים, סוחרים, פקירים.
מתרחש באי ציילון (סרי לנקה) בעבר הארוך
מקומות: מערכה 1: החוף והנמל של האי, מערכה 2: חוף סלעי נטוש, מערכה 3: תמונה 1: האוהל של זורגה, תמונה 2: חוף הים
אורך האופרה: שעה ו-45 דקות
עלילת האופרה > מערכה 1

זורגה נבחר למלך על ידי דולי הפנינים. נדיר חוזר הביתה לאי אחרי שנים רבות, הוא עזב באותה תקופה כי גם הוא וגם חברו זורגה אהבו את ליילה. כעת, לאחר שנפגשו שוב, הם מבטיחים בנדר ששום דבר לא יוכל לפרק את ידידותם הארוכה והכנה שוב. אישה מצונפת שפניה מוסתרות יורדת מספינה. שירות האלים מופקד עליה: על ידי תפילתה וחיי הבתולין שלה עליה להרחיק את הרוחות הרעות מהכפר. נדיר מזהה את ליילה באישה והאישה מזהה גם את אהבתה הישנה.
עלילת האופרה > מערכה 2

נוראבאד מוביל את ליילה לחוף סלעי. שם היא צריכה לחיות לבדה כדי למלא את חובותיה. כאשר נוראבאד עוזב, נדיר מופיע. ליילה מוחה, מנסה לדחוק את האיש ממנה, אך ללא הועיל. נדיר יודע שאם יתגלו, שניהם ימותו ובכל זאת נשאר. בינתיים מתחוללת סערה פרועה. דולי הפנינים שנמלטים מהסערה מוצאים את נדיר אצל ליילה. אז מופיע זורגה, שרוצה תחילה לסלוח לחוטאים, אך כשהוא מזהה את ליילה, הוא מוותר על כוונתו.
עלילת האופרה > מערכה 3

תמונה 1: זורגה חשב שוב על העניין והיה מוכן בנדיבות לב לסלוח, כאשר ליילה מופיעה אצלו ומתחננת לחיי אהובה. זה מעורר מחדש את הכעס והקנאה של זורגה.
תמונה 2: האנשים מתכוננים בקדחתנות להוצאה להורג של נדיר וליילה כשלפתע כל הכפר עולה באש. המצית היה זורגה, כך הוא מנסה להציל את חברו ואת אהובתו. האנשים ממהרים להציל את מה שניתן להציל, האוהבים בורחים. עם זאת, זורגה משלם על מעשהו במותו: העם פונה נגדו ומלווה אותו אל המוקד.
המוזיקה של האופרה

ביזה הלחין מוזיקה לסיפור האקזוטי שמשכנע את שומעיו גם היום. מלחינים קודמים שעבדו על נושא אקזוטי לא הצליחו בכך, אולי זה נחשב לערך המוזיקלי הגדול ביותר של היצירה. אפילו המשחק המקדים מבטא בדמיון את האווירה של הכפר הרחוק והמזרחי. השפעת שהותו של המלחין באיטליה מורגשת ביצירה. לביזה יש חוש טוב למצבים דרמטיים ולקונפליקטים טרגיים. המלחין פנה למוזיקה בימתית עם התובנות והרעיונות הנכונים. גם כאן התוצאה הטראגית של העלילה מוקרנת על ידי מוטיב תזכורת, כמו במקרה של כרמן.
המוזיקה מרשימה ודרמטית, עם מומנטום מסחרר, עולם הניגון צבעוני, עם הרבה פרטים נאים ושובי לב שהפכו ללהיטי אופרה. ניתן למעשה לפרש את היצירה כצעד המשמעותי הראשון לקראת יצירת המופת של ביזה, כרמן. הוא לא היה פופולרי בתקופתו, אלא במאה ה-20. אז יותר ויותר בתי אופרה קבעו את היצירה בתוכניותיהם. כיום, ניתן לומר שהיצירה נמצאת ברשימת 20 האופרות המושמעות ביותר.
החלקים הידועים יותר של האופרה

Au fond du temple saint - צמד נאדיר וזורגא ממערכה 1
Je crois entender encore - הרומנטיקה של נאדיר ממערכה 1.
Comme autrefois dans la nuit sombre - ליילה במערכה 2
L'orage s'est calmé - זורגה אריה ממערכה 3
לקריאה נוספת

Britten, Benjamin; Mitchell, Donald; Read, Phillip (2004). Letters from a Life: The Selected Letters and Diaries of Benjamin Britten. Vol. 3. Berkeley and Los Angeles: University of California Press. ISBN 978-0-520-24259-3.
Curtiss, Mina (1959). Bizet and his World. London: Secker & Warburg. OCLC 505162968.
Dean, Winton (1965). Georges Bizet: His Life and Work. London: J.M. Dent & Sons Ltd. OCLC 643867230.
Dean, Winton (1980). "Bizet, Georges (Alexandre César Léopold)".  In Sadie, Stanley (ed.). The New Grove Dictionary of Music and Musicians. Vol. 2. London: Macmillan. ISBN 978-0-333-23111-1.
Gilbert, Susie (2009). Opera for Everybody. London: Faber and Faber. ISBN 978-0-571-22493-7.
Lacombe, Hervé (2001). The Keys to French Opera in the Nineteenth Century. Berkeley: University of California Press. p. 132. ISBN 978-0-520-21719-5. comme autrefois dans la nuit sombre.
March, Ivan (ed.); Greenfield, Edward; Layton, Robert (1993). The Penguin Guide to Opera on Compact Discs. London: Penguin Books. ISBN 978-0-14-046957-8.
Neef, Sigrid, ed. (2000). Opera: Composers, Works, Performers (English ed.). Cologne: Könemann. ISBN 978-3-8290-3571-2.
Rous, Samuel Holland (1919). The Victrola Book of the Opera (Fifth Revised ed.). Camden, New Jersey: Victor Talking Machine Company. OCLC 220121268.
Steen, Michael (2003). The Life and Times of the Great Composers. London: Icon Books. ISBN 978-1-84046-679-9.
דמאם

| --- | --- |

צילום אוויר של העיר
 מדינה:  ערב הסעודית ערב הסעודית
 מחוז:  א-שרקייה
 תאריך ייסוד:  המאה ה-6 לפנה"ס
 שטח:  800 קמ"ר
 אוכלוסייה:  ‏
  ‑ בעיר:  1,386,166 (2022)
  ‑ במטרופולין:  2,190,876 (2022)
  ‑ צפיפות:  930.4 נפש לקמ"ר (2012)
 קואורדינטות:  26°17′20″N 50°07′00″E﻿ / ﻿26.288889°N 50.116667°E﻿ / 26.288889; 50.116667
 אזור זמן:  UTC +3
 אתר דמאם
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף דמאם(למפת ערב הסעודית רגילה) ריאד ג'דה מכה אל-מדינה בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף דמאם  he tabBackground:;tabBorder:#aaa;defaultTab:0;
דַמָּאם (בערבית: الدمّام) היא בירת מחוז א-שרקייה במזרח ערב הסעודית. העיר שוכנת על שפת המפרץ הפרסי באזור העשיר ביותר בנפט בעולם ומרוחקת כ-390 ק"מ צפון-מזרחית לבירה ריאד. לפי מפקד האוכלוסין האחרון משנת 2022 מתגוררים בדמאם כ-1.386 מיליון בני אדם, ובכך היא העיר הגדולה ביותר במזרח ערב הסעודית והעיר החמישית בגודלה בממלכה כולה (אחרי ריאד, ג'דה, מכה ואל-מדינה). במטרופולין שלה, הכולל גם את הערים ח'ובאר, אל-ת'וקבה (אנ') ודהראן, התגוררו באותה עת כ-2.19 מיליון בני אדם.
משרת את העיר נמל התעופה הבין-לאומי המלך פהד, שדה התעופה הגדול בעולם מבחינת שטח (כ-780 קמ"ר). המסוף נמצא כ-25 ק"מ מצפון מערב העיר והוא מחובר על ידי כביש בעל שמונה נתיבים.
נמל הים של דמאם, על שם המלך עבד אל-עזיז, הוא הנמל השני בגודלו בערב הסעודית. הוא נוסד בשנת 1940.
היסטוריה

הסביבה הייתה מיושבת לראשונה על ידי שבט במאה ה-8 לפנה"ס. כשערב הסעודית נוסדה בשנת 1932, היו במקום כמספר כפרים חקלאיים, שכעבור כחצי מאה הפכו למרכז תעשייה, מדע ומסחר שבו גרים למעלה ממיליון אנשים. תמורה אדירה זו חלה בעקבות גילוי נפט בכמויות מסחריות ענקיות בשנות ה-30. גילוי זה הוביל להגירה אדירה ושלוש העיירות התאחדו באופן בלתי נמנע לעיר אחת, שפיתחה במהירות את מערכות הרפואה, התעשייה, הדיור, הבנייה והשירותים. בין שנת 1950 לשנת 2000 העיר הייתה במקום העשירי בעולם באחוז צמיחת האוכלוסייה.
על מנת לפתח את התעשייה הכללית (ולאו דווקא נפט), הוקמו בעיר כ-124 מפעלים, אשר מייצרים מספר רב של מוצרים הנסחרים בסעודיה עצמה ובשאר העולם. בעיר ממוקם מטה של Tamimi Group.
הערות שוליים

↑  Eastern Region Region (Saudi Arabia): Places in Governorates - Population Statistics, Charts and Map, citypopulation.de
| --- | --- |
בקרת זהויות :  NLI: 987007555078905171  LCCN: n79141200  VIAF: 159439103   WorldCat (עם VIAF): 159439103 
ערך זה הוא קצרמרבנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ו.
גני מודיעין

| --- | --- |
גני מודיעין חורף 2017
מדינה: ישראל ישראל
מחוז: יהודה ושומרון
מועצה אזורית: מטה בנימין
תאריך ייסוד: 1985
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף יולי 2024 (אומדן)
  - אוכלוסייה: 2,809 תושבים
    - שינוי בגודל האוכלוסייה: ‎0.4% בשנה
 מפת מיקום  מפה דינמית   (למפת גוש דן מוגדלת) גני מודיעין(למפת גוש דן רגילה) גני מודיעין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני מודיעין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני מודיעין31°55′45″N 35°01′04″E﻿ / ﻿31.9291499356677°N 35.0178025713781°E﻿ / 31.9291499356677; 35.0178025713781  heמפת היישובים של מועצה אזורית מטה בנימין (in English: Mateh Binyamin Regional Council) באדום - גני מודיעין בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

גני מודיעין היא התנחלות עירונית דתית במועצה אזורית מטה בנימין, בסמוך ליישוב חשמונאים. עד שנת 2016 הייתה גני מודיעין שכונה בעיר מודיעין עילית. בעת הקמתו השתייך היישוב למועצה האזורית מטה בנימין אולם לאחר מספר שנים הוסב מוניציפלית להיות שכונה במודיעין עילית. לאחר 20 שנה חזר היישוב להימנות על יישובי המועצה האזורית מטה בנימין.
הקמה ואיחוד

היישוב הוכרז בשנת 1982 בשטח השיפוט של המועצה האזורית מטה בנימין, בעקבות החלטת ממשלה להקים ישוב לציבור הדתי. אבן הפינה הונחה בינואר 1984 והיישוב הוקם במרץ 1985. השכונה נבנתה על קרקעות פרטיות על ידי "החברה לפיתוח שכונות מגורים ביו"ש", ועליהם נבנו מבנים בשיטת "בנה ביתך". ראשונים עלו ליישוב קהילה הבנויה ממשפחות בני עדת תימן אשר הגיעו מאזור קריית אונו והקימו את בית הכנסת הראשון ביישוב בשם "קהילת יעקב". בשנת 1996 עם הקמתה של קרית ספר (מודיעין עילית) הסמוכה, צורפה גני מודיעין לשטח השיפוט של העיר החדשה. כעבור 20 שנה, החליט משרד הפנים להחזיר את גני מודיעין לשיפוטה המוניציפלי של מטה בנימין.
היישוב נמצא בין תל אביב לירושלים, בגבולו המערבי של חבל בנימין, על כביש 446 בין מודיעין למודיעין עילית. הכניסה דרך היישוב חשמונאים.
היישוב כיום

היישוב מונה כיום כ-800 משפחות של אוכלוסייה דתית לאומית וחרדית. ביישוב מגוון גדול של עולים ובהם עולים מרוסיה, דרום אמריקה, אתיופיה, צרפת, הודו ועוד.
מוסדות חינוך: בית ספר חרדי של רשת החינוך העצמאי (אגף בנים ואגף בנות), בית ספר חרדי לבנות "בנות יעקב", גני ילדים של חב״ד, גני ילדים של רשת ״ולמדתם״, גנים ממ״ד וגן משולב, משפחתונים פרטיים לגיל הרך.
מוסדות דת: כ-12 בתי כנסת בנוסחים שונים מכל העדות (רובם בזרם החרדי), 4 כוללים לאברכים, שיעורי תורה, דף היומי והרצאות, פעילויות תהילים לילדים ונוער, מקווה נשים ומקוואות גברים.
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  גני מודיעין, באתר binyamin.org.il
↑  בוקי נאה, היום תונח אבן־פינה ליישוב חדש ביו"ש, מעריב, 19 בינואר 1984
↑  מרדכי אלקן, מתיישבי "גני מודיעין" תובעים כונס נכסים, מעריב, 20 באוגוסט 1984
↑  אורית בר-גיל, ‏רוכשי מגרשים בגני מודיעין: להעביר הקרקע לבעלותנו, באתר גלובס, 15 באוגוסט 2005
↑  גני מודיעין, באתר binyamin.org.il
| --- | --- |
בקרת זהויות :  NLI: 987012423474805171 
ערך זה הוא קצרמרבנושא ישראל. אתם מוזמנים לתרום לוויקיפדיה ו.
דידייה לוקווד

| --- | --- |

 לידה:  11 בפברואר 1956 קאלה, צרפת 
 פטירה:  18 בפברואר 2018 (בגיל 62) הרובע השמונה-עשר של פריז, צרפת 
 שם לידה:  Didier André Paul Lockwood 
 מקום קבורה:  בית הקברות מונפרנאס 
 מקום לימודים:  אקול נורמל דה מוזיק בפריז 
 תקופת הפעילות:  1975–2018 (כ־43 שנים) 
 הושפע על ידי:  ז'אן לוק פונטי, סטפן גרפלי, Zbigniew Seifert 
 יצירות ידועות:  The Blind Orchestra, Cold Moon 
 פרסים והוקרה:  ניצחונות המוזיקה (1985)  מפקד במסדר ההצטיינות הלאומי (13 במאי 2016)  אביר בלגיון הכבוד 
 בן או בת זוג:  פטרישיה פטיבון (2015–2018)  Caroline Casadesus 
 צאצאים:  Mathilde Lockwood 
 
דידייה לוקווד (בצרפתית: Didier Lockwood;‏ 11 בפברואר 1956, קאלה – 18 בפברואר 2018, פריז) היה כנר ג'אז צרפתי.